Bună ziua tuturor!
Sunt foarte entuziasmată de ziua de azi și încântată că suntem în direct!
Nu e o înregistrare, suntem în direct.
Uitați-vă la acest imprimeu uimitor, e un Carly.
DeAnne e una dintre cele mai entuziaste persoane întâlnite vreodată.
E palpabil.
Simți asta prin ecranul computerului.
Când am început cu LuLaRoe,
Mark și DeAnne făceau niște transmisiuni în direct.
Nu îi acceptați pe cei care ne subminează cultura.
Pentru a menține o cultură puternică,
cu cât mai repede iese adevărul la iveală,
cu atât mai repede pot lua decizia de a se conforma sau de a părăsi...
Îi urmăream în fiecare marți, când intrau în direct online,
și ascultam vrăjită ce spuneau.
În fiecare zi, alegi să te trezești și să te gândești la ce vei face
și la cum te vei strădui să-ți împlinești visurile.
Aceste lucruri te fac să te conformezi.
Voiau ascultare fără cârteală.
Ajungeai să fii complet absorbită, iar cecurile veneau.
Dacă mi-ar fi zis să mă arunc de pe o stâncă, aș fi făcut-o.
Exista multă închinare la idoli și la celebrități.
Dacă apăreai într-o ședință foto LuLaRoe, deveneai LuLa-celebră.
Dacă vorbeai la webinarii, deveneai LuLa-celebră.
Dacă aveai mulți urmăritori pe rețelele sociale, deveneai LuLa-celebră.
Devin celebrități în lumea LuLaRoe.
Asta pentru că Mark și DeAnne te făceau să te simți specială,
așa cum te face să te simți o celebritate.
Pe măsură ce timpul trecea, am simțit că atmosfera era...
Se mai întâmpla și altceva.
Îmi amintesc că eram la convenție,
iar Mark începe să citeze
pasaje din Cartea lui Mormon.
Mi-am zis: „Nu cred că toți cei de aici sunt mormoni.
„De ce vorbim despre asta?
„Ce are asta de-a face cu vânzarea de pantaloni?”
Cel mai deranjant lucru a fost când a spus
că e înțeles greșit, așa cum era și Joseph Smith la început.
JOSEPH SMITH FONDATORUL MORMONISMULUI
Asta crede el că este, așa își închipuie.
Aceasta e o meritocrație.
Cum credeți că am devenit stăpânii globului?
Ne-am ajutat unul pe altul
și, datorită acestui lucru, umanitatea a devenit ceea ce este.
Am început să-mi dau seama că există mult control.
Controlau ceea ce purtăm, cum arătăm, cât cântărim.
Toate consultantele erau îmbrăcate la fel.
Majoritatea erau albe și blonde.
Și toate erau obsedate de imprimeuri.
Era cam sinistru.
Am avut această revelație.
Mi-am zis: „Doamne, sunt într-un cult.”
Imperiul LuLaRoe
- Aici? - Da.
DISTRIBUITOR ONLINE
Mă numesc Becca Peter și am petrecut ultimii patru ani
vorbind despre LuLaRoe.
Am crescut în Seattle. Am doi copii.
Am un magazin online unde vând bandă adezivă washi.
Și, ca să mă distrez,
îmi place să cercetez ce se întâmplă cu LuLaRoe.
În 2016, LuLaRoe a avut o creștere explozivă.
Aveam un grup pe Facebook
și mulți din grupul meu cumpărau LuLaRoe.
Se pare că modul în care percepeau taxa pe vânzări era ciudat.
Dar aceste femei le spuneau tuturor:
„Noi procedăm corect și toți ceilalți o fac greșit.”
Și nu era posibil să le convingi
că poate se înșală.
Cu siguranță m-a deranjat că cineva greșise pe internet.
Soțul meu râde de mine că sunt așa.
Încerc să nu fiu, dar...
LuLaRoe se prezenta
ca o oportunitate pentru femei.
Asta atrage multe mame casnice.
Vrei să stai acasă, să fii cu copiii tăi, dar vrei și ceva mai mult.
Vrei să fii un adult
care aduce o contribuție în casă și în societate.
Ajută familiile, cu asta se lăudau mai ales.
Sunt orientați spre familie.
„Da, lucrez pentru o companie bună. Noi binecuvântăm vieți.”
Ei chiar așa ziceau, că „binecuvântează vieți”.
Mami!
LuLaRoe chiar profită
de sentimentele pe care le au multe femei,
oferindu-le comunitatea pe care o doresc
și făcându-le să se simtă femei de afaceri de succes.
Au fost momente în care LuLaRoe
se lăuda că emancipează femeile.
Am vrut să ofer femeilor șansa de a ajuta la reducerea stresului financiar.
De a putea oferi ceva familiilor lor,
soților lor,
iar dacă soții și soțiile ar putea lucra împreună...
Seamănă cu mesajul de încurajare al feminismului.
Dar, în final, nu este încurajare, ci este opusul.
NOI CREDEM CĂ FAMILIA E MEREU PE PRIMUL LOC.
Ce v-a inspirat să încurajați femeile?
DEANNE ȘI MARK STIDHAM FONDATORII LULAROE
Pot să intervin eu, apoi vorbești tu?
Da. Pentru că...
Da. Nu, am ceva de...
- Uite... - Vreau să...
Nu, am văzut cum soția mea a spart plafonul de sticlă.
Ea chiar a câștigat banii pe care voia să-i câștige.
Mă gândeam: „Am făcut-o? Am spart un plafon?”
Încercam să-mi amintesc când am făcut-o.
- Nu, ea... - Te iubesc.
S-a dus cu mașina și a vândut, pe drum, 20.000 de fuste maxi
și a obținut un profit de sute de mii de dolari într-un timp scurt.
Pentru mine, „încurajarea femeilor” se datorează căsniciei cu o soție puternică.
Cred că LuLaRoe s-a ascuns în spatele afirmației
că susține și încurajează femeile. Noi...
FOSTĂ DISTRIBUITOARE LULAROE, MENTOR
... trebuia să fim încurajate mai întâi,
apoi soțul trebuia să preia controlul.
Și rolurile trebuiau să fie schimbate.
CEI PATRU „NU” SĂ NU VORBEȘTI „CA DE LA BĂRBAT LA BĂRBAT”
SĂ NU-L CICĂLEȘTI SĂ NU AI „IDEI MAI BUNE”
SĂ NU „ADMIRI CALITĂȚILE ALTOR BĂRBAȚI”
„Locul unei femei este în casă.”
„Trebuie întotdeauna să-ți lași bărbatul să fie bărbat.”
„Să nu faci nimic care să-l pună într-o lumină proastă.”
Cei trei „A” magici Apreciază - Acceptă - Admiră
Era foarte toxic.
DeAnne aproape că nu recunoștea că există și Tiffany.
Era frustrant, pentru că de obicei eram considerată doar soția lui Paul.
Era afacerea mea.
Paul făcea partea distractivă în fața camerei.
Dar eu simțeam că fac 90%.
LuLaRoe nu încearcă să submineze structurile familiale patriarhale.
De fapt, le consolidează.
Mami face multi-tasking #mamălularoe
Folosesc limbajul ieftin al feminismului,
„șefă, încurajare”,
ca să se atașeze de mesajul feminist popular
care, de fapt, nu schimbă nimic în mod tangibil.
Oricât de mult succes ai avea,
nu poate compensa eșecul în casă.
Întotdeauna trebuie să te asiguri că bărbații au...
Nu doar putere, ci mai multă putere.
Femeile pot fi puternice, dar trebuie și să-l lași să fie eroul tău.
Mama mea era foarte puternică și a crescut mulți copii puternici.
Vorbesc mult despre ea, căci consider că a fost înțeleasă greșit.
În anii '60 și '70 a fost o perioadă grea.
Oamenii nu știau care sunt rolurile.
Erau femei care porniseră
de la Leave It to Beaver și purtau mereu șorț.
Grăbiți-vă, băieți. O să întârziați la școală.
Și apoi situația s-a schimbat
și aș vrea să-mi amintesc ce s-a întâmplat în anii '70.
ELIBERAȚI-O PE ERICKA
PUTEREA SURORILOR
Mama mea a luptat pentru drepturi egale, pentru drepturile femeilor.
Maurine Startup, mama lui DeAnne,
a scris această carte numită The Secret Power of Femininity,
The Art of Attracting, Winning and Keeping the Right Man for You.
„Stai în fața unei oglinzi, în intimitatea camerei tale, și spune-ți:
„«Sunt doar o femeie neajutorată la mila ta, bărbat mare și puternic.»
„Bate din picior cu obrăznicie,
„scutură-ți buclele ca și cum ai spune: «Sunt furioasă.
„«Dar ce poate face o fetiță ca mine cu un bărbat puternic ca tine?»”
DeAnne a folosit cartea mamei ei ca exemplu
și ne-a făcut instruire pe baza ei.
Ne-a învățat ceva de genul:
„Cum să-ți folosești părțile tale speciale ca să-ți faci soțul să facă ce vrei.”
A și spus asta o dată. M-a lăsat mască.
DeAnne a spus ceva de genul:
„Ca femeie, trebuie doar să stai în genunchi câte cinci minute pe zi
„și să-ți satisfaci soțul, și te va lăsa să cumperi tot ce vrei.”
M-am gândit că e un sfat foarte neprofesionist.
Trebuie să-l apreciezi, să-l accepți și să-l admiri,
și apoi va face și el la fel pentru tine.
Chiar este regula de aur.
Din experiența mea, soțul meu s-a implicat în afacerea mea
și asta ne-a apropiat foarte mult.
Dar nu prea contează cum pui problema,
când începi să câștigi mai mulți bani,
când începi să-ți folosești timpul altfel sau îți dedici timpul altor lucruri,
dinamica familiei se schimbă.
Când lucrurile erau dificile în căsnicia mea,
mi s-a sugerat să citesc The Proper Care & Feeding of Husbands.
Cartea te învață să fii supusă,
să nu ai păreri contrare.
Pur și simplu nu mă interesa să fac asta.
Așa că, pentru mine, nu a funcționat.
Când nevasta mea a devenit cea care câștiga bani, am zis:
„Stai puțin.
„Ți-am dat 5.000$ din banii mei
„și dintr-odată hobby-ul tău ne-a cucerit familia?
„Trebuie să ne lași și pe noi.
„Sunt banii tăi.
„Dar sunt și banii noștri. Suntem căsătoriți, trebuie să ne lași să ajutăm.”
TOATE EMOȚIILE
DE CE LULAROE? FAMILIE + AFACERI = MINUNAT
Ei predică acest mesaj despre pensionarea soțului tău.
Scopul final era ca soțul tău să nu mai trebuiască să lucreze în afara casei,
ci să stea acasă și să te ajute cu afacerea ta LuLaRoe.
SOȚII
Mi-a plăcut cât de implicat era,
este clar pentru mine că îl face să se simtă implicat.
Fac tot ce pot să-l mențin implicat
și să-i creez o legătură cu asta, ca să nu fie doar a mea.
Uitați-vă la întrebare și răspuns, scrie: „13.00-14.00, chatul bărbaților.”
- Știți la ce se referă? - Da.
- La ce? - „Chatul bărbaților.”
Bărbații se întâlnesc pentru a vorbi despre cum pot
să-și susțină mai bine soțiile.
„Tu ce faci?”
„Spăl vasele și duc gunoiul
„și culc copiii, în timp ce soția mea intră în direct.”
„Poate că ar trebui să fac și eu asta.”
MĂRTURIE: DEANNE BRADY STIDHAM
Când am devenit mentor, care e cel mai înalt rang din LuLaRoe,
ni s-a cerut să ne ducem cu avionul în California
pentru ceea ce se numea interviul cu mentorul.
Ne-am așezat, au vorbit puțin despre echipa mea.
Apoi s-au întors spre soțul meu și au zis: „Cum îți merge căsnicia?”
ALEGE FERICIREA
„Căsnicia voastră ar fi mai bună dacă soțul tău și-ar da demisia.”
Soțul meu s-a uitat la mine. M-am uitat la el.
Mi-a zis în șoaptă: „Nu renunț la slujba mea.”
Am stat acolo aproape o oră,
în timp ce eu plângeam, iar ei ne spuneau, practic,
tot ce nu merge în relația noastră.
Știam că vor ca el să demisioneze,
ca să jucăm totul pe o singură carte.
Am fi rămas îndatorați la ei pentru totdeauna.
Nu am mai fi putut să ne lăsăm.
CEL MAI BUN CUPLU LULAROE - DY DESIGN
Soțul meu s-a opus foarte mult.
DeAnne a spus: „Când încep să vină banii, o să fie de acord.”
I-am zis: „Deja vin banii,
„iar eu avansez.
„Echipa mea e în creștere, am lansări nebunești.
„Nu știu ce altceva aș mai putea face ca să-l conving.”
S-a uitat la mine și mi-a zis: „Poate c-ar trebui să-ți găsești alt soț.”
Așa. Am o mărime...
LuLaRoe le presa pe femei să-și facă soții să demisioneze
și aceasta e una dintre cele mai sinistre
și mai mârșave fațete ale companiei LuLaRoe.
Ei îți spuneau că faci asta ca să consolidezi familia.
Dar, după mine,
voiau ca familiile să devină complet dependente de ei.
În acel moment ești în capcană.
Cineva a întrebat: „De ce se înscrie lumea?”
Ei nu s-au înscris, ci au fost ademeniți.
Dar asta înseamnă că ademenești o familie cu o propunere păguboasă.
Cei care câștigă mulți bani în multi-level marketing
sunt aproape întotdeauna cei care s-au înscris devreme.
Nu poți face bani dacă nu recrutezi oameni.
Peste 80% dintre ei nu au pe nimeni dedesubt, deci trebuie să piardă.
ÎN 2016, 0,01% DINTRE DISTRIBUITORII LULAROE
CÂȘTIGAU PESTE 150.000$ PE LUNĂ CA BONUS, IAR 70% NU CÂȘTIGAU NIMIC.
Când ești în interiorul unei minciuni,
o minciună care ți-a spus că ești la locul potrivit, la momentul potrivit,
și că cei din jurul tău au răspunsul corect
și toți ceilalți se înșală,
că aparții acestei comunități de câștigători,
de oameni iluminați, exact asta face un cult.
Cei din vârf sunt reprezentați ca figuri asemănătoare lui Dumnezeu.
Sunt ființe iluminate, întruchiparea oamenilor buni.
Care încearcă doar să te ajute.
Asta e cultura unui cult.
Rețineți, când lucrați, păi să lucrați,
să vă implicați trup și suflet.
Așa trebuie să lucrați, bine?
Aveam transmisiuni motivaționale,
pe care trebuia să le urmărim, să ne dea...
FOSTĂ DISTRIBUITOARE LULAROE, INSTRUCTOARE
... sfaturi sau...
Motivația ca să facem mai mult.
Nu te gândi: „Poate.” „Dar dacă...” și „Nu pot.”
Ceea ce îți spui în fiecare zi determină succesul afacerii tale.
Dacă te îndoiești de tine și nu vezi lucrurile,
îți spui că nu poți, „nu știu de ce”,
„de ce nu se întâmplă?”, „aș vrea să pot”...
Am ajuns la un moment în care mi-am zis:
„Eu... Asta e... Nu mai pot.”
Bine ați venit la Leadership ATL, cum ne simțim în dimineața asta?
Subiectele pe care le discutam la evenimente
nu abordau lucrurile de care lumea avea nevoie
pentru a fi distribuitori de succes.
M-am dat peste cap pentru acele doamne
și am văzut recompensele. Nu le-am văzut imediat.
Componenta noastră e mai degrabă motivațională.
Comandați inventar nou în fiecare săptămână.
După mine, imediat ce ai terminat o vânzare de acasă,
plasezi o altă comandă.
Cum construiești o afacere de succes?
Continuă să cumperi, să reinvestești și să te străduiești din greu.
Și convinge lumea să se înscrie sub tine.
DEZVOLTĂ-ȚI T.E.A.M.-UL
Există și alte moduri de instruire de la LuLaRoe?
Au un curs de conducere pentru cei
care doresc să-și îmbunătățească afacerile.
Își îmbunătățesc afacerile prin dezvoltarea nivelurilor inferioare?
Se întâlnesc, se inspiră reciproc, fac schimb de know-how.
- Ce fel de know-how? - Nu știu.
Chiar aveam nevoie de ajutor tehnic.
Aveam nevoie de instruire reală în afaceri, în loc de cărți siropoase
pe care voiau să le citești,
sau persoane pe care le angajau ca să țină prelegeri.
Ați avut vreodată, la evenimentele LuLaRoe, rolul
- ... de a entuziasma publicul? - Da.
- Ați făcut asta de multe ori? - Da.
Nu mai trebuie să te antrenezi.
Nu trebuie să citești multe cărți.
Ai deja aici toate piesele puzzle-ului.
Multi-level marketing este satul în care totul este posibil.
Partea negativă este că, dacă totul este posibil, nimic nu e adevărat.
Trebuie să convingi oamenii că asta va ușura lucrurile pentru ei.
Ăsta e, de fapt, mesajul.
Și LuLaRoe a înțeles asta.
LuLaRoe voia, cu siguranță, să insiști pe poveștile lacrimogene.
Era o poveste de îmbogățire pornind de la zero. Și eu aveam așa o poveste.
Aveam o mulțime de datorii.
Dar tot am făcut rost de bani ca să mă înscriu,
pentru că am văzut potențialul în LuLaRoe.
Aveam o slujbă cu normă întreagă, trei copii și multe datorii
și le spuneam tuturor că, dacă eu pot face asta, atunci oricine poate.
Le-ați cerut să spună aceste povești în transmisiune?
Nu știu ce aveau de gând să spună.
Eu vă zic despre viețile lor.
Aici, în acest...
Ele alegeau despre ce să vorbească.
Le cereați să spună povești de succes?
Poate că au avut o zi bună și și-au spălat vasele,
au spălat o mașină de rufe și au făcut un grafic...
STATUL WASHINGTON CONTRA LLR INC. MĂRTURIE: DEANNE BRADY STIDHAM
Mark și DeAnne îmi cunosc povestea.
Aveam probleme foarte mari.
Primeam ajutor social.
Eram patru oameni și un câine într-o casă de 76 de metri pătrați.
Acum avem o casă de vreo 200 de metri pătrați, cu piscină în curte.
Garaj cu două mașini. Și un cartier frumos.
Și am reușit să fac asta datorită firmei LuLaRoe.
Vreau să fiu cu LuLaRoe tot restul vieții mele.
Sau, atâta timp cât există, vreau să fac parte din asta.
Îi sărbătorim pe cei care apucă taurul de coarne și acționează!
Ura pentru voi! Da! Vă dăm trofee.
Consultanții vindeau întotdeauna mesajul:
„Ai putea realiza și tu ce au realizat alți consultanți.
„Uită-te la mentori, la nivelurile superioare. Ai putea fi tu aceea.”
Am fost încurajate să fim mereu coafate,
să fim machiate,
să facem orice pentru a avea imaginea
unei femei de afaceri de succes.
Și apoi au trecut
nu doar la cumpărarea de bunuri materiale,
ci și la schimbarea felului în care arătai.
Am mai slăbit 500 g. Am ieșit din zona mea de confort
Au început să ne preseze să slăbim.
Mark și DeAnne ne-au dus la cină într-o seară.
Ne uitam la meniuri,
iar DeAnne se întoarce spre Jordan, fiul ei, și spune:
„Ce vrei să împărțim?”
Apoi continuă: „Courtney, noi împărțim cina
„pentru că stomacurile noastre sunt foarte mici.
„Am făcut gastrectomie.
„Trebuie să te duci acolo!”
Mi-am zis:
„O să comand doar varză de Bruxelles.”
TIJUANA, MEXIC
Bună, DeAnne.
Bună ziua, dle dr. Michel.
DeAnne a fost operată acum 23 de luni.
Câte kilograme ai slăbit, DeAnne?
Am slăbit 32 de kilograme.
Treizeci și două de kilograme.
Cum a fost experiența ta cu Obesity Not 4 Me
și cu dr. Michel după operație?
La început eram neliniștită, fiindcă nu știi la ce să te aștepți
și te temi, deși ești entuziasmată...
Am observat schimbări la DeAnne, la felul cum arăta.
Ne dădea de înțeles că trebuie să facem și noi la fel.
V-am recomandat cu dragoste și entuziasm la...
Cred că am adus aici 18 fete, am numărat zilele trecute.
Optsprezece, care au venit din Statele Unite.
Îmi amintesc că eram în croazieră,
a trecut o prietenă într-un costum de baie drăguț
și i-am zis că arată uimitor.
Mi-a zis: „Am făcut operație de slăbit.
„Dacă te interesează, îți fac legătura.”
Voiau doar să fie drăguțe, nu grase.
Nu voiau să fie grase, fiindcă nu voiau grase în jur.
Dacă ți se oferea și erai pe bune cu DeAnne, primeai o ofertă.
FERICIREA ESTE O ALEGERE!
Am fost acuzată că le spuneam să se ducă acolo.
Nu.
Ele vin la mine plângând, fiindcă urăsc cum arată.
„Cum de ești așa de slabă?”
„Eu fac ce a făcut și prietena mea.
„M-am dus la Tijuana.
„Dacă vrei să știi mai multe, pot să-ți spun.”
Mi-a zis: „Sora mea, Lynnae, te duce cu mașina la Tijuana.
„Dr. Michel va face operația.
„Și apoi te întorci cu avionul! E simplu.”
După o săptămână, am fost adăugată într-un grup de chat
numit Slăbuțele din Tijuana.
A FOST ADĂUGATĂ COURTNEY HARWOOD
SLĂBUȚELE LULAROE DIN TIJUANA
Lynnae îmi trimitea mesaj săptămânal, întrebând când mă duc la Tijuana.
Am simțit presiunea,
așa că am început să mă informez.
Cineva mi-a sugerat:
„De ce nu încerci balonul gastric, în Statele Unite?”
Am hotărât că e mai sigur așa.
Chiar înainte de Crăciun, m-am dus și am făcut procedura.
A doua zi după Crăciun, am coborât scările
și am căzut pe jos.
I-am spus soțului meu: „Du-mă înapoi la spital.
„Ceva e în neregulă.”
Îmi amintesc că mă gândeam că nu mă mai trezesc.
Era să mor.
I-am dat mesaj lui Lynnae și i-am spus că am renunțat la balon.
Reacția lui DeAnne și a lui Lynnae a fost: „Ți-am spus eu.”
„Trebuie să faci gastrectomie.
„Când te ducem la Tijuana?”
CĂTRE: LYNAE (SORA LUI DEANNE)
În cele din urmă, am spus că nu mă duc.
De atunci, DeAnne a început să se poarte altfel cu mine.
Stima mea de sine a încasat o mare lovitură.
Acesta a fost punctul de cotitură pentru mine:
„Ce mi-am făcut? Ce am făcut familiei mele?
„Acești oameni mă folosesc pentru bani.
„Și vor călca în picioare pe oricine...
„pentru a câștiga acei bani.”
Aceasta este familia mea.
Jackson, mijlociul, are opt ani. Și „gemenii distrugători”.
Am pregătit prezentări PowerPoint
cu poze ale familiei mele.
Țin minte că le arătam și îmi spuneam: „Ce fals este!”
Asta mă îndepărta tot mai mult.
Pune-ți asistenta, bona
să facă lucrurile care nu-ți aduc bani.
Tu ocupă-te de lucrurile care îți aduc bani
și gândește-te la toate modurile în care...
Soțul meu a spus:
„Nu pot să cred că plătești pe cineva să ne gătească cina.”
I-am zis: „Cine are timp s-o facă?”
Copiii tăi pot mânca cereale la cină. Nu în fiecare seară.
Dar...
vor trăi.
Trebuie să lucrez.
Mereu a fost vorba de muncă.
Și apoi mi-am dat seama că cei de sub mine
cheltuiau mai mulți bani decât câștigau.
COMANDĂ INTELIGENT - PLANIFICĂ MUNCA ESTE ȘEFUL
Puținii oameni care câștigă mulți bani muncesc fără oprire.
Lucrează zi și noapte.
T-R-U-D-E-Ș-T-E
Dar, în multi-level marketing,
cei din partea de jos nu pot obține câștigurile celor de sus.
Nu iese socoteala. Nu se poate face.
Vinzi o oportunitate de venit fictivă.
NUMĂRUL DE DISTRIBUITORI 60.000
Compania continuă să adauge distribuitori competitivi în jurul tău.
Persoane pe care le-ai introdus drept clienți
devin acum concurenții tăi.
Există o limită demografică
pentru numărul de persoane care vor cumpăra colanți LuLaRoe.
Dintr-o dată, în orașul meu erau
doi, trei, patru, cinci, șase, șapte consultanți pe o rază mică.
Și am vorbit cu sponsorul meu.
Mi s-a dat acest sfat:
„Fă rost cumva de mai mulți bani ca să cumperi mai mult inventar.
„Fă credit la bancă, dacă trebuie.
„Pentru că doar așa vei avea un magazin profitabil.”
Mulți oameni se alăturau companiei.
Mulți oameni ale căror așteptări financiare nu s-au realizat,
iar motivul care li se dădea era mereu:
„Merge, dacă te ocupi și tu. Probabil nu te-ai străduit destul.”
Afacerea asta nu e pentru toată lumea. E o muncă grea.
Este o afacere pe care o deții,
iar afacerea se dezvoltă în funcție de timpul, efortul, energia
și disciplina pe care le depui.
Lumea vine la mine cu o scuză pentru motivul din care nu pot reuși,
dar eu le spun: „Îmi pare rău. Asta e o scuză.”
Doar n-o să vin să spun: „Am dat-o în bară pentru că sunt un ratat.
„Nu poate fi asta. Trebuie să fie altceva.”
Pentru că unii au transformat acea cutie de haine într-un milion de dolari.
Și alții au luat acea cutie de haine și au pus-o în dulap,
pentru că s-au speriat.
Întrebarea este: ce voiai de la ea?
În 2016 am primit o cutie mare de inventar
și am observat că unul dintre lucrurile din cutie era mai greu ca de obicei.
În pungă era condens și mi s-a părut ciudat.
A trebuit să îi storc.
A ieșit multă apă din ei și mi-am zis:
„Ce naiba?”
Așa că am contactat LuLaRoe.
Au zis: „O fi din cauza curierului.”
Le-am zis că e udă o singură pereche de colanți din toată cutia.
Au zis: „Este foarte ciudat.
„Pune-i deoparte
„și, când o să ai suficiente rambursări, le poți procesa.”
După alte câteva comenzi, deschid cutia și simt un miros oribil.
Mi-am zis: „Ce este asta?”
A fost ceva... Era foarte rău.
Țin minte că am făcut o plângere, iar în meniul vertical
apărea „colanți împuțiți” ca motiv pentru returnare.
COLANȚI ÎMPUȚIȚI
Mi-au zis: „Poți să îi pui în congelator.
„Congelatorul e un truc foarte bun ca să faci mirosul să dispară.”
Mi-au zis: „Las-o baltă!”
Ce se întâmplă?
Când ți-ai dat seama că LuLaRoe expedia colanți mucegăiți?
Când i-am văzut depozitați afară.
- Ți-ai dat seama că... - Treceam zilnic pe lângă ei.
Mă întrebam de ce sunt depozitați acolo.
Ne-am mutat într-o clădire de 11.800 de metri pătrați
și eram foarte înghesuiți.
Aveam produse în parcare și voiam să ne mutăm într-o clădire mai mare.
Mi-am dat seama că începuseră să pună totul în aceste lăzi,
să le depoziteze afară.
Am primit haine care miroseau absolut oribil.
Parcă ar fi fost pline de șobolani.
Noi, ca mentori, ne-am exprimat îngrijorările la conducere.
S-au comportat de parcă aveam ceva cu ei.
Și nu exista nicio problemă.
Produsele au început să se schimbe.
Atât fermoarele, cât și cusăturile
au început să se deterioreze.
Am început să observ unele lucruri.
Lumea se plângea, lucrurile nu erau cum trebuie.
Găseai găuri în produse.
Colanți care se rupeau după o oră. Tivuri cusute aiurea.
Despătureai un tricou și vedeai un pătrat mai deschis la culoare,
unde fusese pliat și expus la soare.
Mi-au zis: „Redu prețul la jumătate și vinde-l drept cămașă de noapte.”
Am zis: „Dar eu pierd la asta.”
E o nebunie cu înscrierile, acceptau cam 500 de persoane pe zi.
PAȘI PENTRU ÎNSCRIERE
Am spus: „Sunt dispusă, să mi se reducă bonusul imediat,
„dacă o lăsați mai încet cu înscrierile,
„astfel încât distribuitorii curenți să-și poată primi marfa.”
Mi-au răspuns: „Nu!”
Nu au de gând să oprească înscrierile.
Materialul s-a schimbat.
Colanții moi de care mă îndrăgostisem deveneau mai subțiri.
Primeam e-mailuri și mesaje: „Colanții au din nou găuri.”
Aveam un renume prost, ca distribuitor care vinde bunuri deteriorate.
Am probleme grave acum.
Am început să primesc cutii cu haine vechi de doi ani.
Ați susținut că s-a vândut toată marfa,
dar, dacă e așa cum ziceți voi,
de ce e în cutia mea cu un an și jumătate mai târziu?
Unii au spus că au primit același imprimeu în aceeași săptămână.
E normal să se întâmple. Nu expediem produse vechi.
Nu puteam ține pasul cu cererea.
Cota noastră zilnică era de vreo sută de imprimeuri.
FOST DESIGNER LULAROE
Patrick făcea orice era nevoie,
indiferent de efortul la care erau supuși angajații.
Eu încercam să-i învăț diverse șmecherii pe ceilalți designeri.
De exemplu: „Ai făcut acest desen,
„ia două elemente din el, colorează-le din nou, obții un desen nou.”
Ne-am dat seama că LuLaRoe
făcea ceea ce aș numi un produs de rahat.
De fapt, cu cât era mai urât, cu atât mai bine, nu contează.
Ei nu văd și vor cumpăra oricum.
De fapt, știu cine a făcut aceste imprimeuri.
Nu știam că asta o să arate ca un penis. Așa că...
Acesta e un imprimeu cu hamburgeri.
Nu cred că el a vrut
să dirijeze privirea spre vagin.
Sau cum ar arăta vaginul dacă ar fi un hamburger.
Da, vezi mai multe... Doar vagine.
Mai multe vagine.
Toate astea sunt în zona inghinală.
Toate arată ca niște vagine artistice.
Ce este asta? Nici măcar nu știu ce e.
Întotdeauna a fost vorba despre producție.
Era...
vina altcuiva.
Sau ceva de genul: „Acesta e un lucru pozitiv. E grozav.
„Pe imprimeul acela e o stea. E grozav, ai câștigat!”
Poate cineva să mă ajute? Se consideră defect?
Pe măsură ce problemele deveneau tot mai frecvente,
postările mele au fost eliminate.
Când am comentat că sunt lăsată să aștept cu orele,
conversațiile respective au fost eliminate.
„Asta nu face parte din cultura noastră. Nu vorbim negativ despre LuLaRoe.”
Nu le păsa că am probleme.
Ei veneau cu soluții, cu moduri în care eu să continui să cumpăr.
Ce altă opțiune ai? Deții aceste articole.
Când sunt în mâinile tale, sunt ale tale.
Ai plătit pentru ele. Sunt ale tale și trebuie să le vinzi.
Începi să te învinovățești.
FERICIRE
Am amenințat că voi cere Congresului să aprobe un proiect
ca în toate maternitățile din toate spitalele
să se pună o pancartă deasupra ușii pe care să scrie:
„Bine ai venit în viață. Experiența ta poate varia.”
GÂNDEȘTE CA UN DISTRIBUITOR
Avem șanse egale. Nu promitem rezultate egale.
Ce fac oamenii cu asta, cum o văd, cum participă, totul depinde de ei.
Vă spun asta și îmi susțin afirmațiile, fiindcă am datele mele.
Cunosc faptele.
Avem cel mai bun control al calității din sector.
Nu am avut o problemă mare cu colanți uzi.
Nu am avut o problemă mare cu colanți și produse deteriorate.
Am avut o problemă mare cu rețelele sociale.
Și s-a creat mult zgomot pentru o problemă foarte mică.
Eram mari și crescuserăm foarte repede.
Dar putem cuprinde totul cu brațele și avem totul sub control,
a fost o perioadă plăcută și interesantă.
Mi se spuneau numai minciuni.
Ăsta e gaslighting, îmi spui că nu se întâmplă nimic,
când eu pot să văd cu ochii mei.
Și tu îmi spui că sunt nebună.
E UȘOR SĂ FII CONSULTANTĂ DE MODĂ!
Gaslightingul este, practic, o încercare nu doar de a minți,
ci de a spune cuiva că experiențele pe care le trăiește
sunt false, în mod obiectiv și rațional.
Multe femei care vindeau pentru LuLaRoe
spun că, atunci când ceva nu mergea bine,
li se spunea că ceea ce afirmă ele nu e adevărat,
sau, dacă există o problemă, problema ești tu.
Sunt încântată să fiu aici alături de voi, lideri fenomenali.
Sunt aici să vă vorbesc despre cum să vă eliberați de mentalitatea de victimă.
Există așa-numitul triunghi al dramei. Ați auzit de el?
Există trei roluri în triunghiul dramatic.
Prigonitorul, salvatorul și victima.
Există și alte persoane care trec prin lucruri asemănătoare,
care reușesc să aibă succes și să fie fericite în ciuda acestor împrejurări.
Dacă alte persoane care au aceeași problemă ca tine nu se plâng,
ce e în neregulă cu tine?
Dacă te plângi sau critici,
atunci ai mentalitate de ratat și de victimă.
BLOCAT ÎN ROLUL DE VICTIMĂ,
ZICI: DE CE MI SE-NTÂMPLĂ MIE?
DE CE DOAR EU AM GHINION?
DE CE N-AM ȘI EU PARTE DE CE AU CEILALȚI?
Așa ceva te descurajează.
Și cred că profită de insecuritățile femeilor.
Când victimele își spun povestea, caută validare.
Vor ca cineva să spună: „Ai dreptul să te simți așa.”
De obicei, exagerează foarte mult.
Nu lăsați negativitatea să crească.
O persoană care are o zi proastă poate distruge entuziasmul celorlalți din grup.
Nu lăsa să se întâmple asta.
Folosește butonul de ștergere. Este foarte eficient.
ALEGEREA ESTE A TA! LULAROE
Mă simțeam distrusă când eram certată ca un copil.
„Ai o atitudine de rahat!” „Nu muncești suficient.”
Am auzit plângeri recent: „Inventarul meu e vechi.” Ba tu ești învechită!
„Sunt supărată că afacerea mea nu merge
„fiindcă nu am colanți pentru clienții mei.”
Ghici ce! E clar că ești în afacerea greșită.
Am început să văd clar prostiile astea.
M-am simțit trădată de această companie.
Oamenii vor să facă parte din ceva.
Și, cu LuLaRoe,
simțeau că fac parte din ceva mare și special.
Dar, în cele din urmă, majoritatea consultanților au pierdut.
Lucrurile pe care le credeau reale...
Atunci când descoperi că acele lucruri nu sunt reale
și că acești oameni nu sunt prietenii tăi, ci te folosesc, e foarte greu.
Lumea descoperă că nu poate câștiga bani.
Așa încep să vadă realitatea.
Era opusul motivului pentru care m-am înscris.
Nu era: „Muncă part-time pentru salariu full-time”
sau toate sloganurile acelea pe care...
ni le spuneau.
Dacă doriți vreo ținută, să-mi spuneți.
Creez ținute pentru oameni...
Nu puteam ține pasul. Îmi spuneam:
„Oamenii lucrează în companii aeriene, în magazine, conduc taxiuri, Uber...”
Mă gândeam mereu la mulți oameni diferiți,
care au slujbe diferite și programe diferite.
Ba chiar mergeam mai departe: „Hai să mă prefac că sunt în armată
„și asta e datoria mea, pentru asta m-am înrolat.
„Așa că nu mă pot plânge.”
De tine depinde să trăiești în acest mod nesigur,
dar, dacă nu o faci, ai dat de necaz.
Dacă o faci, ești lăudat,
dacă nu o faci, suporți consecințele.
Nu mi s-a părut că ai avea de ales.
Cei din echipa noastră aveau probleme mari.
Eram supuși la presiuni mari.
Aveam o echipă foarte mare. Fiul nostru era în afacere.
Cele două surori ale mele erau în afacere. La fel și sora lui Paul.
Mulți dintre prietenii noștri erau în afacerea asta.
Îi vedeam cum deschid cutie după cutie
și sunt deznădăjduiți și speriați
și nu primesc nicio informație.
Am continuat să exprim aceste îngrijorări.
Și de asta am fost suspendată.
Ne-am dus cu avionul în California, să-i implorăm să ne redea afacerea.
Atunci a început să ne meargă prost.
În 2017 mi-am dat demisia.
Țin minte că eram în Germania
și am primit un e-mail de la un avocat, un fel de ordin de interdicție.
Mi s-a spus că nu mai pot vorbi cu mătușa mea
și că nu mai pot face parte din LuLaRoe.
Cine e Sam?
Sam, adică Sam Schultz, e nepotul meu.
- Și care e rolul lui în companie? - Niciunul.
- Care a fost rolul lui Sam Schultz? - Nu-mi amintesc.
STATUL WASHINGTON CONTRA LLR INC. MĂRTURIE: KENNY BRADY
A fost scandal mare când a fost concediat. Erau tot felul de zvonuri.
Personal, nu știu. Sunt multe zvonuri.
Din zvonurile de la LuLaRoe,
Sam a fost concediat
pentru că avea relații
cu multe distribuitoare.
Se zvonește că ai fost concediat
pentru comportament inadecvat față de consultante.
Da. Nu e adevărat.
Totul era o nebunie. Mi-am zis: „Ce naiba?”
TOTUL A FOST DOAR UN VIS
Nu am vrut să mai fac asta.
Eram sătulă să organizez aceste petreceri uriașe
și să vând doar două articole.
Azi am câștigat 15$.
Nu știu ce se întâmplă.
Plătesc 28$ pentru o bucată de material care are deja găuri în el,
care e croit oribil.
E o porcărie. Îmi pare rău.
Știți cât de mulți consultanți nu au putut
să le dea copiilor cadouri de Crăciun sau de ziua lor,
deoarece au investit mii într-o companie care nu dă doi bani pe ei?
Nu, asta e doar artă unică
Parțial, LuLaRoe a început să se ducă de râpă
pentru că femeile se conectează dincolo de propriile comunități și granițe.
Peste 16.000 de femei s-au alăturat unui grup Facebook
numit „LuLaRoe Defective”, ca să-și exprime plângerile.
Până în acel moment, nu exista niciun loc online
unde să poți spune lucruri negative despre asta.
Grupul „Defective” a devenit viral foarte repede.
Adesea, începea relativ inofensiv,
vorbind despre probleme de fabricație.
„A mai primit altcineva colanți care se rup ca hârtia de șervețele?”
Apoi vezi că au primit așa ceva „doamna din Chicago”
și „doamna din Louisiana” și „doamna din Nashville”.
Am multe găuri, pe alese...
Te bagă în datorii.
Fac tot ce pot ca să vând colanții ăștia urâți sau cămășile astea urâte.
Ceva s-a schimbat și nu e o schimbare bună.
M-am înscris în grupul „Defective”.
Sunt gata să plec. Am multe de spus.
Am terminat cu compania asta.
Am nevoie de acest grup. Am nevoie să știu că nu sunt nebună.
În acest moment pierd bani, pierd prieteni.
Afacerea mea e distrusă.
Am început să fac căutări, mi-am zis: „Oamenii aceștia înțeleg.”
Noi, consultanții, aveam piesele separate dintr-un puzzle mult mai mare.
Dacă le-am putea împărtăși, am putea găsi toate răspunsurile.
ÎȚI BAȚI JOC DE MINE?
În loc să plâng sau să-mi spun că sunt o persoană rea,
mi-am spus: „Nu. N-o să mai profitați de mine.”
Așadar, ce am făcut?
Ce fac oamenii în ziua de azi când caută ajutor?
Am postat pe Facebook.
„Știe cineva un avocat pentru o acțiune colectivă?”
LULAROE SUSȚINE CĂ NU VINDE COLANȚI DEFECTUOȘI.
Subtitrarea: Anca Irina Dumitru
redactor Mioara-Amalia Lazăr